|  |  |  |
| --- | --- | --- |
| РЕСПУБЛИКА ТАТАРСТАН  СОВЕТ НИЖНЕКАМСКОГО  МУНИЦИПАЛЬНОГО РАЙОНА  423586, г. Нижнекамск, пр. Строителей, 12  тел./факс (8555) 41-70-00 | Herb | ТАТАРСТАН РЕСПУБЛИКАСЫ  ТҮБӘН КАМА  МУНИЦИПАЛЬ РАЙОНЫ СОВЕТЫ  423586, Түбән Кама шәһәре, Төзүчеләр пр., 12  тел./факс (8555) 41-70-00 |

|  |  |
| --- | --- |
| РЕШЕНИЕ | КАРАР |
| № 4 | 2023 елның 21 феврале |

Түбән Кама муниципаль районы Башлыгының 2022 елда

эшчәнлеге турында хисабы хакында

Түбән Кама муниципаль районы Башлыгы Р.Х. Муллинның 2022 елда эшчәнлеге турында хисабын тыңлаганнан һәм фикер алышканнан соң, Түбән Кама муниципаль районы Советы, муниципаль берәмлекнең югары вазыйфаи заты вәкаләтләрен гамәлгә ашырганда, район Башлыгының «Россия Федерациясендә җирле үзидарәне оештыруның гомуми принциплары турында» 131-ФЗ номерлы Россия Федерациясе законы һәм «Татарстан Республикасында җирле үзидарә турында» 45-ТРЗ номерлы Татарстан Республикасы законы, Түбән Кама муниципаль районы Уставы белән билгеләнгән компетенция һәм вәкаләтләр нигезендә эш итүен билгеләп үтте.

2022 елда Түбән Кама муниципаль районы Башлыгының төп эшчәнлек юнәлешләре буларак түбәндәгеләрне билгеләп үтәргә кирәк:

- үз гамәлләренең килешенүчәнлеген һәм законлылыгын, муниципаль районның алдагы социаль-икътисади үсеше һәм социаль өлкәдә халык алдындагы бурычларны үтәү буенча Түбән Кама шәһәре, Кама Аланы шәһәр тибындагы поселогы һәм авыл җирлекләре халкы алдында җаваплылыкны тәэмин итү өчен, җирле үзидарә органнарының, вазыйфаи затларның эшчәнлеген оештыру һәм координацияләү;

- район тормышы эшчәнлеге өчен кирәкле норматив-хокукый базаны булдыру һәм камилләштерү;

- җирле бюджетны формалаштыру һәм үтәүне, район проблемаларын хәл итү өчен өстәмә инвестицияләр, Татарстан Республикасы һәм Россия Федерациясе бюджетлары акчаларын җәлеп итүне тикшереп торуны гамәлгә ашыру;

- халыкның тормыш дәрәҗәсен һәм муниципаль хезмәтләр күрсәтү сыйфатын күтәрү, мәгариф, сәламәтлек саклау, мәдәният, массакүләм физик культура һәм спорт белән шөгыльләнү һәм халык тормышының башка өлкәләрендә кирәкле шартлар тудыру максатларында, вәкиллекле һәм башкарма хакимиятнең үзара хезмәттәшлеген координацияләү;

- район җирле үзидарә органнарының район территориясендә эш итүче федераль башкарма хакимият органнарының территориаль органнары, башка федераль органнар, Татарстан Республикасы дәүләт хакимияте органнары белән кирәкле хезмәттәшлеген тәэмин итү;

- муниципальара һәм төбәкара хезмәттәшлекне үстерү;

- җирле үзидарә органнарының вазыйфаи затлары тарафыннан Совет карарларының һәм үз йөкләмәләренең үтәлешен тикшереп тору.

Депутатлар билгеләп үткәнчә, Түбән Кама муниципаль районы Башлыгының барлык эшчәнлеге Түбән Кама муниципаль районы халкы мәнфәгатьләреннән чыгып эш итүгә һәм сәнәгый үсеш алган төбәккә туры килә торган халыкның яшәү шартларын булдыруга төрле яклап юнәлдерелгән.

Бәян ителгәннәрдән чыгып, шулай ук район Башлыгының халык һәм район Советы алдында хисап тотуы турында Түбән Кама муниципаль районы Уставының нигезләмәләрен үтәп, Түбән Кама муниципаль районы Советы

КАРАР БИРӘ:

1. Түбән Кама муниципаль районы Башлыгының 2022 елда эшчәнлеге турында хисапны игътибарга алырга.

2. Түбән Кама муниципаль районы Башкарма комитетына Башлык докладында һәм хисап турында фикер алышканда чыгышларда әйтелгән тәкъдимнәрне һәм кисәтүләрне үтәү буенча чаралар планын эшләүне һәм раслауны һәм депутатларга хәбәр итүне йөкләргә.

3. Карарның үтәлешен тикшереп торуны социаль-икътисади үсеш, бюджет-финанс мәсьәләләре һәм муниципаль милек мәсьәләләре буенча даими комиссиягә йөкләргә.

Түбән Кама муниципаль

районы Башлыгы Р.Х. Муллин